22 persoane s-au angajat ca urmare a participării la Bursa generală a locurilor de muncă

Agenţia Judeţeană pentru Ocuparea Forţei de Muncă Caraş-Severin a organizat în data de 12 aprilie 2019 Bursa generală a locurilor de muncă la Reşiţa şi Băile Herculane. Întâlnirea dintre angajatori şi persoanele aflate în căutarea unui loc de munca a avut loc la Reşiţa, la Universitatea Eftimie Murgu - sala Campus Café , iar la Băile Herculane, la sala de sport din incinta Liceului “Hercules”.

Prezenţi la cele 2 burse au fost 43 de agenţi economici, care au oferit persoanelor aflate în căutarea unui loc de muncă un număr de 270 locuri de muncă.

Şi la această ediţie, locurile de muncă au fost variate, acoperind domenii diferite de activitate, la Bursa de la Reşiţa predominând locurile de muncă din domeniul serviciilor şi comerţului, iar la Băile Herculane, locurile de muncă din domeniul hotelier. Pentru persoanele cu studii superioare au fost oferite locuri de muncă de ingineri de diferite specializări, asistent manager şi ingineri proiectanţi, toate la Reşiţa.

 Situaţia detaliată a organizării Bursei generale a locurilor de muncă din acest an este următoarea:

|  |  |  |  |
| --- | --- | --- | --- |
|  | **Resita** | **Baile Herculane** | **TOTAL** |
| Nr. agenţi economici contactati | **95** | **24** | **119** |
| Nr. agenţi economici participanţi | **28** | **15** | **43** |
| Nr. locuri de muncă oferite | **173** | **97** | **270** |
| Nr. persoane participante | **171** | **118** | **289** |
| Nr. persoane selectate în vederea încadrării | **54** | **28** | **82** |
| Nr. persoane încadrate pe loc | **4** | **18** | **22** |

La Reşiţa au fost încadrate în muncă 4 persoane în meseria de agent curier, iar persoanele încadrate la Băile Herculane au ocupat locuri de muncă de camerista hotel (4), ospatar (4), bucatar (5), lucrator comercial (3) şi spălător vase (2).

Atât agenţii economici, cât şi persoanele participante la burse au primit pliante care au conţinut informaţii referitoare la serviciile oferite , precum şi facilităţile de care pot beneficia atât somerii cât şi angajatorii, dacă apelează la serviciile Agenţiei.

Locurile de muncă rămase vacante în urma Bursei vor putea fi consultate la sediul Agenţiei Judeţene pentru Ocuparea Forţei de Muncă din Reşiţa, str. Traian Lalescu nr 17, precum şi la sediile Agenţiilor locale din judeţ , unde vor fi emise repartiţii persoanelor ce întrunesc condiţiile impuse de angajatori.